
PATVIRTINTA
Šakių rajono savivaldybės administracijos direktoriaus 2015 m. rugpjūčio 10 d.
įsakymu Nr. AT-762
CIVILINĖS METRIKACIJOS SKYRIAUS VEDĖJO PAREIGYBĖS APRAŠYMAS

I. PAREIGYBĖS CHARAKTERISTIKA


1. Civilinės metrikacijos skyriaus vedėjo pareigybė yra karjeros valstybės tarnautojas.


2. Pareigybės lygis – A.


3. Pareigybės kategorija – 12.

II. PASKIRTIS

4. Civilinės metrikacijos skyriaus vedėjo pareigybės paskirtis – vykdyti savivaldybei perduotas valstybines funkcijas, užtikrinti teisėtumą, registruojant civilinės būklės įrašus rajone, tvarkyti įstatymų nustatyta tvarka priskirtą registrą, vadovauti Civilinės metrikacijos skyriui, užtikrinti skyriaus uždavinių ir funkcijų įgyvendinimą, planuoti, organizuoti ir kontroliuoti skyriaus veiklą.
III. VEIKLOS SRITYS

5. Šias pareigas einantis valstybės tarnautojas vykdo valstybės perduotą Civilinės būklės aktų registravimo funkciją ir tvarko įstatymų nustatyta tvarka priskirtą registrą.
IV. SPECIALŪS REIKALAVIMAI ŠIAS PAREIGAS EINANČIAM VALSTYBĖS TARNAUTOJUI


6. Valstybės tarnautojas, einantis šias pareigas, turi atitikti šiuos specialius reikalavimus:


6.1. turėti aukštąjį universitetinį arba jam prilygintą išsilavinimą;


6.2. būti susipažinusiam su Lietuvos Respublikos įstatymais, Lietuvos Respublikos Vyriausybės nutarimais ir kitais teisės aktais, reglamentuojančiais valstybės tarnybą, viešąjį administravimą, vietos savivaldą, Dokumentų rengimo taisyklėmis;


6.3. mokėti valdyti, kaupti, savarankiškai planuoti, organizuoti savo ir skyriaus darbą, savarankiškai priimti sprendimus;


6.4. mokėti dirbti kompiuteriu.
V. ŠIAS PAREIGAS EINANČIO VALSTYBĖS TARNAUTOJO FUNKCIJOS



7. Šias pareigas einantis valstybės tarnautojas vykdo šias funkcijas:


7.1. planuoja, organizuoja, kontroliuoja skyriaus darbą, nustatyta tvarka teikia skyriaus veiklos ataskaitą savivaldybės administracijos direktoriui, Gyventojų registro tarnybai, Lietuvos Respublikos teisingumo ministerijai tam, kad būtų įgyvendinti skyriaus veiklos nuostatuose nurodyti uždaviniai ir funkcijos;


7.2. vykdo tarybos sprendimus, mero potvarkius, administracijos direktoriaus įsakymus, tam, kad būtų įgyvendinti savivaldybės administracijos strateginiai tikslai;



7.3.  vykdydamas savivaldybei perduotą valstybinę civilinės būklės aktų registravimo funkciją, registruoja santuokas, santuokos nutraukimą, tėvystės pripažinimą ir nustatymą, įvaikinimą, vardo, pavardės, tautybės pakeitimą;



7.4. tvarko įstatymų nustatyta tvarka priskirtą registrą ir teikia Gyventojų registro tarnybai duomenis apie civilinės būklės įrašų sudarymą rajone, perduoda archyvinius duomenis;


7.5. vadovaudamasis Civilinės metrikacijos taisyklėmis: 




7.5.1. vykdo bažnyčios (konfesijų) nustatyta tvarka sudarytų santuokų, Lietuvos Respublikos piliečių užsienyje sudarytų santuokų, užsienyje įregistruotų ištuokų apskaitą;



7.5.2. sudaro asmens vardo, pavardės, tautybės pakeitimo, civilinės būklės įrašų papildymo, pakeitimo, ištaisymo, atkūrimo, anuliavimo bylas;



7.5.3. rengia medžiagą ir rašo išvadas dėl rajono gyventojų vardo, pavardės, tautybės pakeitimo, dėl klaidų ištaisymo civilinės būklės aktų įrašuose, dėl dingusių šių aktų įrašų atkūrimo ir anuliavimo;



7.5.4. išduoda santuokos sudarymo, santuokos nutraukimo, mirties pakartotinius liudijimus bei įrašų išrašus, jų kopijas;


7.5.5. išduoda pagal Konvenciją įvairiomis kalbomis santuokos ir mirties išrašus iš civilinės būklės aktų įrašų;


7.5.6. pagal kompetenciją rengia ir teikia teismui išvadas dėl juridinio fakto nustatymo;



7.5.7. išduoda pažymas, asmenims, ketinantiems registruoti santuoką užsienio valstybėje;



7.5.8. atsižvelgiant į piliečių poreikius, organizuoja jubiliejinių santuokų ir iškilmingų gimimų registravimo aplinką;



7.5.9. organizuoja santuokos registravimo ceremoniją norinčių susituokti pasirinktoje vietoje;



7.5.10. vykdo metrikacijos elektroninių paslaugų informacinėje sistemoje (MEPIS) gautų prašymų nagrinėjimą;



7.5.11. rūpinasi liudijimų blankų gavimu, kontroliuoja, kaip saugomi griežtos atskaitomybės blankai, tvarko jų naudojimo apskaitą;



7.5.12. kontroliuoja ir teikia metodinę pagalbą seniūnijoms dėl asmens mirties registravimo ir griežtos atskaitomybės mirties liudijimų apskaitos;


7.5.13. sudaro mirusiųjų asmenų pasų, perduotų policijos komisariatams apyrašus;


7.5.14. priima ir konsultuoja rajono gyventojus civilinės būklės įrašų sudarymo klausimais;


7.5.15. priima ir registruoja prašymus: santuokai sudaryti, santuokai nutraukti, tėvystei pripažinti, vardo, pavardės, tautybės pakeitimui, įrašų papildymui, pakeitimui, ištaisymui, atkūrimui, anuliavimui, pažymoms, asmenims, ketinantiems registruoti santuoką užsienio valstybėje, bažnyčios (konfesijų) nustatyta tvarka sudarytoms santuokoms, užsienyje sudarytoms santuokoms;


7.5.16. sudaro civilinės būklės įrašų papildymų, pakeitimų, ištaisymų įrašus;


7.5.17. formuoja asmens kodų suteikimo žiniaraščius, gimimo, mirties, santuokos, santuokos nutraukimo, papildymo, pakeitimo ištaisymo įrašų registrus;

7.6. sudaro Civilinės metrikacijos skyriaus dokumentacijos planą;

                
7.7. esant būtinumui atlieka kitus šiame pareigybės aprašyme nenumatytus nenuolatinio pobūdžio pavedimus, kurie yra priskirti skyriaus kompetencijai, tam, kad būtų įgyvendinti savivaldybės administracijos strateginiai tikslai.


7.8. skelbia oficialią ir privalomąją skyriaus informaciją skyriaus informaciniame stende, interneto svetainėje ir žiniasklaidoje;

VI. ŠIAS PAREIGAS EINANČIO VALSTYBĖS TARNAUTOJO PAVALDUMAS

                  
8. Skyriaus vedėjas tiesiogiai pavaldus savivaldybės administracijos direktoriui.

_________________________________

Susipažinau 
